  Виталий Пронин Финляндиысь Лахти карын Дуннеысь фин-угоръёслэн 7-тӥ конгрессы сярысь ивортэ «Удмурт дунне» газетлэн выль номерез.Озьы ик лыдӟисез возьмало мукет иворъёс: ма сярысь кенешизы Москваысь Иже вуэм куноос, кыӵе йылпумъянъёс лэсьтӥз Гурт удысъя но сиён-юонъя министерство ӝыны ар ужамезлы, кызьы Ижкарын пусйизы карлэсь нуналзэ.Тодматскыны луоз Афганистан оже пыриськем медициная службаысь майорлэн Андрей Евстафьевич Медведевлэн улон сюресэныз.Мадёсъёсты яратӥсьёслы тунсыко луоз Алнаш ёросысь Ӟуння Любалэсь «Сьӧлыктэм Анна» мадёссэ лыдӟыны - со вера вашкала воршуд выжылэн вӧсез сярысь. Нош мылкыдэз котьку сямен ик ӝутоз «Шӧкыч» рубрика."Удмурт дунне"  